TVB清談節目《香港婚後事》第6集嘉賓繼續是相愛28載的單立文（豹哥）和胡蓓蔚（豹嫂），並大談「出軌」話題，當中陳自瑤(Yoyo) 提到有人專揀「有婦之夫」，耐人尋味。Yoyo問到豹哥、豹嫂曾否有過想出軌的時刻？豹哥Man爆說：「如果你（結婚時）立咗誓，同另一半講過我愛你一生一世，如果你做唔到嘅話，你根本就唔係男人，係咪呀？」Yoyo再講到有人專揀「有婦之夫／有夫之婦」埋手，豹嫂聞言說：「有呢啲人㗎咩？」Yoyo謂：「有，好多！」。
之後4位主持齊齊蒲吧Happy Hour，並大談昔日蒲吧史！Yoyo自揭蒲吧次數不多：「同朋友去過幾次，我仲會去跳舞添。」黎諾懿追問有否艷遇時Yoyo直言：「有嘅，會有人行埋嚟話：『你好靚喎。』但係我冇Show佢。」其他人再問是否覺得酒吧沒有真愛，Yoyo即自認傳統：「可以喺酒吧咁樣撩一個女仔，即係慣犯！」講到酒後做錯事，黎諾懿笑言認識太太李潔瑩的第二天已經大醉，所以太太早已見盡他的醜態，他透露有一次在好友陳敏之生日飯局喝得酩酊大醉，結果李潔瑩做了一個窩心行為，令同場的伍詠薇讚賞不已，黎諾懿說：「老伍第二日打畀我，佢話呢個女仔得呀！」